Jaime García Añoveros, naixito de Teruel (Comunidat de Teruel) o 24 de chinero de 1932 y muerto en Sevilla (provincia de Sevilla, Andalucía) o 15 de marzo de 2000, estió un avogato, catedratico y politico aragonés.

Licenciato en Dreito por a Universidat de Valencia, enampló estudios en a Universidat de Bolonya, y esdevinió catedratico en a Universidat de Madrit y en a Universidat de Sevilla. En a suya faceta politica, estió en primeras militant d' Acción Democrática de Dionisio Ridruejo, y dimpués d'Unión Social Demócrata Española dica que iste partiu s'adhibió a la Unión de Centro Democrático (UCD) d'Adolfo Suárez González. Deputato por a provincia de Sevilla en as eleccions a o Congreso d'os Deputatos de 1977 (y re-esleito en as eleccions a o Congreso d'os Deputatos de 1979), estió dende o 5 d'abril de 1979 dica o 2 d'aviento de 1982 Ministro de Hicienda en os succesivos Gubiernos d'Adolfo Suárez y de Leopoldo Calvo-Sotelo, dica l'esboldregamiento d'a UCD, cuan pasó a militar en o Centro Democrático y Social, o nuevo partiu formato por Adolfo Suárez.

Obras
1969: Las Haciendas Locales en España, 1940-1965 (director).
1977: El Impuesto General sobre la renta de las Personas Físicas.
1993: Manual del sistema tributario (director).

Vinclos externos
Jaime García Añoveros en a Gran Enciclopedia Aragonesa.
Obras de Jaime García Añoveros en Dialnet.
Jaime García Añoveros